2000/32/EY: Komission päätös, tehty 16 päivänä joulukuuta 1999, varainhoitovuodelle 2000 kirjattavien varojen jakamista jäsenvaltioille koskevan suunnitelman hyväksymisestä interventiovarastoista peräisin olevien elintarvikkeiden toimittamiseksi yhteisön vähävaraisimmille henkilöille (tiedoksiannettu numerolla K(1999) 4591)



Virallinen lehti nro L 011 , 15/01/2000 s. 0051 - 0053



KOMISSION PÄÄTÖS, tehty 16 päivänä joulukuuta 1999, varainhoitovuodelle 2000 kirjattavien varojen jakamista jäsenvaltioille koskevan suunnitelman hyväksymisestä interventiovarastoista peräisin olevien elintarvikkeiden toimittamiseksi yhteisön vähävaraisimmille henkilöille (tiedoksiannettu numerolla K(1999) 4591) (2000/32/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yleisistä säännöistä yhteisön vähävaraisimmille henkilöille jaettavaksi tarkoitettujen elintarvikkeiden luovuttamisesta interventiovarastoista tietyille järjestöille 10 päivänä joulukuuta 1987 annetun neuvoston asetuksen (ETY) N:o 3730/87(1), sellaisena kuin se on muutettuna asetuksella (EY) N:o 2535/95(2), ja erityisesti sen 6 artiklan, ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (ETY) N:o 2799/98(3) ja erityisesti sen 3 artiklan 2 kohdan, sekä katsoo seuraavaa: 1) Komission asetus (ETY) N:o 3149/92(4), sellaisena kuin se on viimeksi muutettuna asetuksella (EY) N:o 267/96(5), koskee yksityiskohtaisia soveltamissääntöjä interventiovarastoista lähtöisin olevien elintarvikkeiden toimittamiseksi yhteisön vähävaraisimmille henkilöille. Mainitun asetuksen 2 artiklan mukaan komission on hyväksyttävä varainhoitovuoden 2000 osalta käytettävissä olevista määrärahoista rahoitettava suunnitelma näiden elintarvikkeiden toimittamista näille vähävaraisimmille väestöryhmille koskevan ohjelman toteuttamiseksi. Tässä suunnitelmassa on erityisesti ilmoitettava kaikkien niiden tuotteiden määrä, jotka voidaan poistaa interventiovarastoista jaettavaksi jäsenvaltioissa, sekä käytettävissä olevat rahavarat suunnitelman toteuttamiseksi kussakin jäsenvaltiossa. Suunnitelmassa on myös vahvistettava niiden määrärahojen määrä, jotka on varattava asetuksen (ETY) N:o 3149/92 7 artiklassa tarkoitettujen interventiotuotteiden yhteisön sisäisestä kuljetuksesta aiheutuvien kustannusten kattamiseen. 2) Jäsenvaltiot, joita toimenpide koskee, ovat toimittaneet asetuksen (ETY) N:o 3149/92 1 artiklan mukaisesti vaaditut tiedot. 3) Varojen jakamista varten on tarpeen ottaa huomioon tiedot siitä, missä määrin jäsenvaltiot ovat käyttäneet niille aikaisempina varainhoitovuosina myönnettyjä varoja. 4) Olisi sallittava suunnitelman toteuttamiseksi tarvittavat yhteisön sisäiset siirrot asetuksen (ETY) N:o 3149/92 7 artiklassa säädetyin edellytyksin. 5) Suunnitelmaa sovellettaessa asetuksen (EY) N:o 2799/98 3 artiklan mukaisena määräytymisperusteena olisi pidettävä julkisten varastojen tilivuoden alkamispäivää. 6) Komissio on koonnut tämän suunnitelman laatimisen yhteydessä yhteisön vähävaraisimpien henkilöiden ongelmiin perehtyneiden tärkeimpien järjestöjen lausunnot asetuksen (ETY) N:o 3149/92 2 artiklan 2 kohdan mukaisesti. 7) Tässä päätöksessä säädetyt toimenpiteet ovat kaikkien asianomaisten hallintokomiteoiden lausuntojen mukaiset, ON TEHNYT TÄMÄN PÄÄTÖKSEN: 1 artikla Varainhoitovuoden 2000 osalta yhteisön vähävaraisimmille henkilöille asetuksen (ETY) N:o 3730/87 mukaisesti jaettaviksi tarkoitetut elintarviketoimitukset toteutetaan liitteessä I olevan vuosittaisen jakelusuunnitelman mukaan. 2 artikla Liitteessä II tarkoitetut yhteisön sisäiset siirrot ovat sallittuja. 3 artikla Vuosittaista suunnitelmaa sovellettaessa asetuksen (EY) N:o 2799/98 3 artiklassa tarkoitettu määräytymisperuste on 1 päivä lokakuuta 1999. 4 artikla Tämä päätös on osoitettu kaikille jäsenvaltioille. Tehty Brysselissä 16 päivänä joulukuuta 1999. Komission puolesta Franz FISCHLER Komission jäsen (1) EYVL L 352, 15.12.1987, s. 1. (2) EYVL L 260, 31.10.1995, s. 3. (3) EYVL L 349, 24.12.1998, s. 1. (4) EYVL L 313, 30.10.1992, s. 50. (5) EYVL L 36, 14.2.1996, s. 2. LIITE I VUOTUINEN JAKOSUUNNITELMA VARAINHOITOVUODEKSI 2000 a) Käytettävissä olevat rahavarat suunnitelman täytäntöön panemiseksi kussakin jäsenvaltiossa: >TAULUKON PAIKKA> b) Jokaisen tuotelajin määrä, joka voidaan poistaa yhteisön interventiovarastoista sen jakamiseksi jäsenvaltioissa a kohdassa esitettyjen määrien rajoissa >TAULUKON PAIKKA> c) Määräraha Luxemburgille käytettäväksi seuraavien tuotteiden ostoon yhteisön markkinoilta: - naudanliha: 17375 euroa - maitojauhe: 24662 euroa. d) Interventiotuotteiden yhteisön sisäisistä siirroista aiheutuvien kustannusten kattamiseksi tarvittava määräraha on neljä miljoonaa euroa. LIITE II VARAINHOITOVUODEN 2000 SUUNNITELMASSA SALLITUT YHTEISÖN SISÄISET SIIRROT >TAULUKON PAIKKA>